Diari Oficial de la Generalitat Valenciana


Sumari del DOGV 9499, del 28-12-2022 (2022/12906)

RESOLUCIÓ de 22 de desembre de 2022, del rector de la Universitat Politècnica de València per la qual es fa publica l'oferta d'ocupació pública del personal d'administració i serveis d'aquesta universitat per a l'any 2022.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12059


Data del document
:   22-12-2022

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ de 22 de desembre de 2022, del rector de la Universitat Politècnica de València per la qual es fa publica l'oferta d'ocupació pública del personal d'administració i serveis d'aquesta universitat per a l'any 2022. [2022/12687]  
Per Acord del Consell de Govern d'aquesta Universitat, de data 22 de desembre de 2022, s'ha aprovat l'oferta d'ocupació pública del personal de l'administració i serveis d'aquesta universitat per a l'any 2022.  
  
Per això, aquest rector, en virtut de les competències que li atribueix l'article 53 dels Estatuts d'aquesta Universitat, amb relació als articles 2.2.e) i 75 de la Llei orgànica 6/2001, de 21 de desembre, d'universitats, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, i en l'article 55 de Llei 4/2021, de 16 d'abril, de la Generalitat, de la funció pública valenciana, resol:  
  
Primer. Fer públic en el Diari Oficial de la Generalitat Valenciana (DOGV) l'Acord del Consell de Govern pel qual s'aprova l'oferta d'ocupació pública del personal de l'administració i serveis per a l'any 2022, que figura com a annex a aquesta resolució.  
  
Segon. Contra aquest acord, que posa fi a la via administrativa, es pot interposar un recurs potestatiu de reposició davant el Rectorat dins del termini d'un mes, comptador des de l'endemà de l'aprovació, de conformitat amb el que es disposa en l'article 7.2 del Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, i en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors des de l'endemà de l'aprovació d'aquest acord, de conformitat amb els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de desembre de 2022.- El rector de la Universitat Politècnica de València: José Esteban Capilla Romá.  
  
  
ACORD DE 22 DE DESEMBRE DE 9548 OEW CONSELL DE GOVERN DE LA UPV D'APROVACIÓ DE L'OFERTA D'OCUPACIÓ PÚBLICA DEL PERSONAL D'ADMINISTRACIÓ I SERVEIS DE LA UNIVERSITAT POLITÈCNICA DE VALÈNCIA PER A L'HNH 6965.  
  
  
El procediment d'aprovació de l'oferta d'ocupació pública es troba regulat pels articles 19 i 20 de la Llei 22/2021, de 28 de desembre, de pressupostos generals de l'estat per a l'any 2022; els articles 27 i 36 de la Llei 8/2021, de 30 de desembre, de pressupostos de la Generalitat per a l'exercici 2022; i per l'article 70 del Reial decret legislatiu 5/2015, de 30 d'octubre, pel qual s'aprova el text refós de la llei de l'Estatut Bàsic de l'Empleat Públic.  
En aquest marc, l'oferta d'ocupació pública del personal d'administració i serveis de la Universitat Politència de València (UPV) corresponent a 2022 ha sigut negociada al si de la Mesa Delegada de Negociació del personal d'administració i serveis de la UPV, i informada per la Comissió Econòmica i de Recursos Humans.  
En conseqüència, d'acord amb l'article 55.1 de la llei 4/2021, de 16 d'abril, de la Generalitat, de la Funció Pública Valenciana, el Consell de Govern de la UPV,  
  
ACORDA  
  
  
  
  
Primer  
Aprovar l'oferta d'ocupació pública del personal d'administració i serveis per a l'any 2022, que conté 43 places per taxa de reposició, per torn lliure i promoció interna, que es detalla en l'apartat primer de l'annex.  
  
Segon  
Es convoquen en la present oferta pública, per a l'accés pel torn de promoció interna, que no computa dins del límit de la taxa de reposició, 2 places que es detallen en l'apartat segon de l'annex.  
  
Les places incloses en aquest segon apartat de promoció interna que resulten desertes després del corresponent procés selectiu, no seran objecte d'acumulació en cap altre torn.  
  
Tercer  
D'acord amb l'apartat primer de la disposició transitòria quarta de la llei 4/2021 de la Funció Pública Valenciana, es convoca 1 plaça per procés restringit de promoció interna, tal com figura en el tercer apartat de l'Annex.  
  
Quart  
D'acord amb l'article 64 de la Llei 4/2021 de la funció pública valenciana, es reserva un contingent del deu per cent de les vacants d'aquesta oferta pública d'ocupació per per a ser cobertes entre persones amb un grau de discapacitat igual o superior al trenta-tres per cent.  
Aquesta reserva de contingent serà del deu per cent i es desglossa de la següent manera:  
a) Un tres per cent per a persones amb discapacitat intel·lectual i un dos per cent per a persones amb malaltia mental que es troben detallades en el primer punt de l'annex.  
b) Un cinc per cent de les vacants, es reserva per a ser cobertes per persones amb qualsevol tipus de diversitat funcional que acrediten un grau de discapacitat igual o superior al 33 per cent que es troben detallades en el primer punt de l'annex.  
Les places contemplades en aquest apartat b, en el supòsit que es declararen desertes, podran acumular-se a les places de taxa de reposició d'accés lliure, de la mateixa categoria que es contemplen en el primer punt de l'annex.  
  
Cinqué  
Aquest acord tindrà efectes a partir de la publicació en el Diari Oficial de la Generalitat Valenciana.  
  
València, 22 de desembre de 2022.